CELEX: C2006/310/69
Language: fi
Date: 2006-12-16 00:00:00
Title: Asia F-126/06: Kanne 30.10.2006 — Mangazzù v. komissio

16.12.2006   
            
            
               FI
            
            
               Euroopan unionin virallinen lehti
            
            
               C 310/32
            
         Kanne 30.10.2006 — Mangazzù v. komissio
   (Asia F-126/06)
   (2006/C 310/69)
   Oikeudenkäyntikieli: ranska
   Asianosaiset
   
      Kantaja: Salvatore Mangazzù (Bryssel, Belgia) (edustajat: asianajajat T. Bontinck ja J. Feld)
   
      Vastaaja: Euroopan yhteisöjen komissio
   Vaatimukset
   
               —
            
            
               se yksittäispäätös on kumottava, joka koskee siirtymistä väliaikaisen toimihenkilön asemasta virkamiehen asemaan, joka tehtiin 1.1.2006 voimaan tulleessa nimittämispäätöksessä ja joka annettiin tiedoksi 13.1.2006
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Työskenneltyään joitakin vuosia komission palveluksessa palkkaluokan A5 ja myöhemmin A*11 väliaikaisena toimihenkilönä, kantaja läpäisi avoimen kilpailun COM/A/18/04, joka julkaistiin 21.4.2004 ja joka järjestettiin varallaololuettelon muodostamiseksi palkkaluokan A7/A6 hallintovirkamiesten palvelukseen ottamista varten. Näin ollen kantaja nimitettiin virkamieheksi samaan tehtävään, jota hän jo hoiti väliaikaisena toimihenkilönä ja hänen palkkaluokakseen määriteltiin henkilöstösääntöjen liitteen XIII mukaisesti A*6, taso 2.
   Kanteensa tueksi kantaja vetoaa siihen, että henkilöstösääntöjen 31 ja 62 artiklaa ja henkilöstösääntöjen liitteen XIII 5 ja 2 artiklaa on rikottu.
   Kantaja väittää lisäksi, että luottamuksensuojan periaatetta, saavutettujen oikeuksien turvaamisen periaatetta ja yhdenvertaisen kohtelun periaatetta on loukattu.